Diari Oficial de la Generalitat Valenciana


Sumari del DOGV 381, del 26-05-1986 (1986/806294)

DECRET 57/1986, de 5 de maig, del Consell de la Generalitat Valenciana, pel qual es regula el Llibre de Registre d'Honors i Distincions de la Generalitat Valenciana.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/05/05/57/dof/vci/html**

### Dades del document

Número de DOGV
:   381

Data del DOGV
:   26-05-1986

Secció del DOGV
:   DISPOSICIONS GENERALS

Número del document
:   1986/806294


Data del document
:   05-05-1986

Organisme emissor
:   Presidència de la Generalitat

Tipus de document
:   Decret

Decret 57/1986, de 5 de maig, del Consell de la Generalitat Valenciana, pel qual es regula el Llibre de Registre D'Honors i Distincions de la Generalitat Valenciana.  
La Generalitat Valenciana, una vegada consolidat el procés autonòmic i les seues Institucions dintre del marc de l'Estatut d'Autonomia, aprovat per Llei Orgànica 5/1982, d'1 de juliol, ha considerat necessari d'adoptar les mesures escaients perquè es reconesquen les actuacions o els serveis eminents prestats en la defensa i la promoció dels interessos generals i peculiars de la Comunitat Valenciana, tant per persones físiques com per Entitats, Associacions o col·lectivitats.   
L'articulació de les dites mesures queda plasmada en la creació de distincions pel Govern Valencià, amb les quals premiar públicament la conducta meritòria que haja contribuït a destacar l'aportació de la Comunitat Valenciana en qualsevol comp.   
Per això, cal la regulació d'un mecanisme que garantesca als beneficiaris de les meritades distincions, tant de les ja creades com de les que ho signen en endavant, el control i la seguretat jurídica pel que fa al seu ús i la constància, amb l'arbitratge d'un sistema que permeta de conèixer en cada moment aquelles dades que es consideren necessàries. Cosa que es fa possible mitjançant la reglamentació del Llibre de Registre d'Honors i Distincions.   
En atenció d'aquests motins, de conformitat amb el que disposa l'article 40 de la Llei 5/1983, de 30 de desembre, de Govern Valencià, amb la deliberació prèvia del Consell en sessió celebrada el dia 5 de maig de 1986, a proposta del seu President,   
DECRETE:  
Article primer  
U. Es creat el Llibre Registre d'Honors i Distincions de la Generalitat Valenciana, on s'inscriuran les distincions atorgades per aquesta, quan el Decret de creació així ho determine.   
Dos. El Llibre Registre dependrà de la Subsecretaria de Govern de la Presidència i l'acreditarà la signatura del Secretari del Govern.   
Article segon  
En el Llibre es faran constar els aspectes següents:   
- Identificació de la distinció i, si s'escau, dotació econòmica que comporta.   
- Data de la proposta de concessió de la distinció.   
- Autoritat, Institució, Corporació o Entitat que formula la proposta.   
- Dades personals del guardonat.   
- Acte en virtut del qual s?atorguen la distinció i la data.   
- Publicació de la concessió en el Diari Oficial de la Generalitat Valenciana   
- Data d'expedició del títol.   
- Constància de l'acte d'imposició o lliurament.   
- Totes aquelles dades que s'escaiguen o calga reflectir-hi.   
Article tercer  
A les persones o Entitats distingides se'ls lliurarà títol acreditatiu que serà autoritzat pel President de la Generalitat.   
Article quart  
Les persones o Entitats recompensades amb distincions hauran d'enviar a la Presidència de la Generalitat, degudament complimentat, quan així es requeresca, el qüestionari que a tal finalitat se'ls trametrà a l'objecte d'introduir en els expedients respectius les modificacions de circumstàncies personals que siguen d?interès o aconsellable de ressenyar.   
Article cinqué  
Només podran usar els honors i distincions les persones que tinguen legitima possessió d'aquests, segons conste en el Llibre Registre.   
Article sisé  
En els supòsits en què, en virtut de l'expedient escaient, es produesca la retirada o pèrdua de la distinció com a conseqüència de l'ús indegut d'aquesta o en virtut de condemna per sentència ferma, la resolució adoptada serà anotada així mateix en el Llibre Registre.   
DISPOSICIO FINAL  
Aquest Decret entrarà en vigor el dia que es publique en el Diari Oficial de la Generalitat Valenciana.   
València, 5 de maig de 1986.  
El President de la Generalitat  
JOAN LERMA I BLASCO


Còpia Permalink ELI